I løpet av de åtte årene han var manager i Ipswich fikk han klubben opp i Premier League etter å ha vunnet play-off-finalen på Wembley. Deretter skaffet han Ipswich en overraskende 5.-plass, og UEFA-Cup spill, i deres første sesong i Premier League. For denne prestasjonen fikk han utmerkelsen i Premier League. Den neste sesongen ble det imidlertid nedrykk og Ipswich slet i 1. divisjon sesongen etter. Derfor ble Burley enig med klubben om å si opp kontrakten i 2002. Etter Ipswich hadde han en periode med suksess i Derby County der han omformet laget fra å være i nedrykksonen til et lag som kvalifiserte seg til play-off for opprykk til Premier League. På grunn av uenigheter med styret valgte han å si opp sin kontrakt med Derby.